**NÁRODNÁ RADA SLOVENSKEJ REPUBLIKY**

V. volebné obdobie

**532**

**NÁVRH**

**na skrátené legislatívne konanie vládnom návrhu ústavného zákona o skrátení volebného obdobia Národnej rady Slovenskej republiky**

Vláda Slovenskej republiky predkladá návrh na skrátené legislatívne konanie o vládnom návrhu ústavného zákona o skrátení volebného obdobia Národnej rady Slovenskej republiky.

V dôsledku skutočnosti, že dňa 11. októbra 2011 nebola vláde Slovenskej republiky vyslovená dôvera vznikol stav, keď vláda Slovenskej republiky ustanovená po voľbách do Národnej rady Slovenskej republiky konaných v júni 2010 už nemá v zákonodarnom zbore potrebnú politickú podporu. Výrazne sa tým znižujú možnosti vlády efektívne vykonávať ústavou a zákonmi zverené pôsobnosti pri riadení štátu, čím vzniká hrozba značných hospodárskych škôd.

Vláda Slovenskej republiky navrhuje, aby sa podľa § 89 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky z dôvodu hrozby značných hospodárskych škôd, Národná rada Slovenskej republiky uzniesla na skrátenom legislatívnom konaní o vládnom návrhu ústavného zákona, o skrátení volebného obdobia Národnej rady Slovenskej republiky.

V Bratislave 13. októbra 2011

**Iveta Radičová, v. r.**

predsedníčka vlády Slovenskej republiky

**Daniel Lipšic, v. r.**

minister vnútra Slovenskej republiky